Izgradnja vodovodne linije za Gornje Crnile

U skladu s Planom investicionih ulaganja, JP „Vodovod i kanalizacija“ d.o.o. Zenica je započelo izgradnju vodovodnog sistema Crnile čime se stvaraju uslovi priključenja gornjeg dijela naselja Crnile na gradski sistem vodosnabdijevanja.

Realizacija ovog projekta predstavlja ispunjenje dugogodišnje želje stanovnika ovog dijela grada Zenice po pitanju kvalitetnog snabdijevanja pitkom vodom jer mještani trenutno koriste vodu iz bunara ili iz lokalnog vodovoda.

Projekat obuhvata izgradnju pumpne stanice u sklopu rezervoara Crnile, polaganje cca 1.100 metara PEHD vodovodne linije DN 90 mm, te ugradnju 5 vodomjernih okana.

Ukupna vrijednost investicije iznosi oko 40.000 KM. Radove na izgradnji vodovodne linije vlastitom mehanizacijom i radnom snagom izvodi JP „Vodovod i kanalizacija“ d.o.o. Zenica.

Izvor: zenica.ba